पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना एक ऐसा रोग जिसका नाम सुनते ही हर किसी के होश उड़ जाते हैं। इन दिनों इस बीमारी ने इलाके काे पूरी तरह से जकड़ रखा है। इस कठिन दौर में भी ऐसे लोग हैं जो कोरोना रोगियों के सहयोग के लिए तत्पर हैं। इन लोगों और संगठनों ने लोगों के लिए लंगर सेवा चला रखी है। इन संगठनों ने रोगियों के घरों तक भोजन पहुंचाने की जिम्मेदारी उठाई है।
खुद भुगती पीड़ा तो आया विचार
मुक्तसर के बाबा सोनी आश्रम की ओर से इन दिनों सरकारी अस्पताल तथा कई निजी अस्पतालों में भोजन का प्रबंध किया जा रहा है। इसी आश्रम के स्थानीय ट्रस्टी बिंदू गोस्वामी बताते हैं कि वे दिल्ली में कई दिन तक बीमार रहे । वहां भोजन खरीदने में उन्हें जबर्दस्त परेशानी हुई। इसी को देखकर मन में श्रीगंगानगर में लंगर शुरू करने का विचार आया। मुक्तसर के बाबा सोनी आश्रम ने स्थानीय स्तर पर लंगर शुरू किया तो वे उसने जुड़ गए।
घर-घर पहुंचाते हैं भोजन
शहर में निस्वार्थ सेवा रसोई ऐसा संगठन है जो कोरोना रोगी के घर भोजन पहुंचाते हैं। संगठन के विक्रम सुथार बताते हेँ कि वे शहर में जरूरतमंदों को भोजन वितरण तो लंबे समय से करते हैँ लेकिन कोरोना रोगी के घर तक भोजन पहुंचाने का कार्य अभी हाल ही में शुरू किया है।
कई अन्य संगठन भी करते हैं सेवा
इसके अलावा जयको लंगर समिति सरकारी अस्पताल में ही बेहद कम दाम पर लंगर की व्यवस्था करवती है। शहर के गुरुद्वारे सेवा की बड़ी मिसाल है जहां प्रतिदिन लंगर तैयार कर बांटा जाता है। गुरुद्वारा बाबा दीपिसंह शहीद के सेवादार लंबे समय से भोजन उपलब्ध करवाने के पुनीत कार्य में जुटे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn